CELEX: 62017TN0315
Language: fi
Date: 2017-05-15 00:00:00
Title: Asia T-315/17: Kanne 15.5.2017 – Hebberecht v. EUH

31.7.2017   
            
            
               FI
            
            
               Euroopan unionin virallinen lehti
            
            
               C 249/31
            
         Kanne 15.5.2017 – Hebberecht v. EUH
   (Asia T-315/17)
   (2017/C 249/48)
   Oikeudenkäyntikieli: ranska
   
      Asianosaiset
   
   
      Kantaja: Chantal Hebberecht (Addis-Abeba, Etiopia) (edustaja: asianajaja B. Maréchal)
   
      Vastaaja: Euroopan ulkosuhdehallinto (EUH)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensisijaisesti
               
                           —
                        
                        
                           tutkimaan kanteen ja toteamaan sen perustelluksi
                        
                     
                           —
                        
                        
                           kumoamaan Euroopan ulkosuhdehallinnon (EUP) nimittävän viranomaisen (AIPN) päätöksen (Ares (2017) 615970 – 03/02/2017) siltä osin kuin se koskee EU:n Etiopian demokraattisen liittotasavallan edustuston päällikön Chantal Hebberechtin tehtävän yhden vuoden mittaisen pidennyksen epäämistä
                        
                     
                           —
                        
                        
                           velvoittaa EUH:n maksamaan kantajalle 250 000 euron summan korvauksena aineettomasta vahingosta
                        
                     
         
               —
            
            
               toissijaisesti
               
                           —
                        
                        
                           velvoittaa EUH:n maksamaan kantajalle 200 000 euron summan korvauksena aineettomasta vahingosta
                        
                     
         
               —
            
            
               viime sijassa
               
                           —
                        
                        
                           velvoittaa EUH:n maksamaan kantajalle 150 000 euron summan korvauksena aineettomasta vahingosta
                        
                     
         
               —
            
            
               viime sijassa
               
                           —
                        
                        
                           velvoittaa EUH:n maksamaan kantajalle 100 000 euron summan korvauksena aineettomasta vahingosta
                        
                     
         
               —
            
            
               viime sijassa
               
                           —
                        
                        
                           velvoittaa EUH:n maksamaan kantajalle 50 000 euron summan korvauksena aineettomasta vahingosta
                        
                     
         
               —
            
            
               velvoittaa EUH:n korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu syrjintäkiellon periaatteen loukkaamiseen siltä osin kuin kantaja katsoo, että päätös olla myöntämättä pidennystä hänen tehtävälleen Euroopan unionin (EU) Etiopian demokraattisen tasavallan (Etiopia) edustuston päällikkönä näyttää olevan suoraan sidoksissa luonteeltaan juutalaisvastaiseen aggressio- ja syrjintäaaltoon.
            
         
               2)
            
            
               Toinen kanneperuste, joka perustuu yksikön edun periaatteen loukkaamiseen, koska kantajan tehtävän pidennys olisi perusteltua useiden yksikön edun mukaisten seikkojen perusteella, kuten:
               
                           —
                        
                        
                           sellaisen tehokkaasti hallinnoidun ja organisoidun edustuston ylläpitäminen, jolla on pätevä, motivoitunut ja suorituskykyinen henkilöstö kokeneen edustuston päällikön johdon alaisena
                        
                     
                           —
                        
                        
                           sellaisen edustuston päällikön pitäminen toimessa, jolla on 28 vuoden kokemus diplomaattisista, poliittisista ja taloudellisista suhteista sekä yhteistyöstä maassa, jolla on Etiopian kaltainen poikkeuksellinen EU:n kumppanuusasema
                        
                     
                           —
                        
                        
                           maan vakauden säilyttämisen edistäminen ja sisällissodan puhkeamisesta aiheutuvan repeämisen estäminen
                        
                     
                           —
                        
                        
                           tämänhetkisen siirtolaisvirran pysäyttämisen edistäminen ja sen kasvun estäminen.
                        
                     
         
               3)
            
            
               Kolmas kanneperuste, joka perustuu yhdenvertaisen kohtelun periaatteen loukkaamiseen, koska muiden kantajan kanssa samanlaisessa tilanteessa olevien virkamiesten toimikautta on pidennetty samanlaisin perustein kuin joita kantaja on esittänyt yhden vuoden pidennystä koskevassa pyynnössään. Tässä yhteydessä kantaja väittää myös, että henkilöstösäännöissä tasa-arvon saavuttamiseksi määrättyjä positiivisen syrjinnän toimenpiteitä ei ole toteutettu, ja tätä väitettä tukee se, että kantajan tilalle uudeksi edustuston päälliköksi nimitetty henkilö on mies.
            
         
               4)
            
            
               Neljäs kanneperuste, joka perustuu siihen, että on loukattu yksikön toiminnan jatkuvuuden periaatetta, joka on olennainen kriteeri pidentämispäätökselle siltä osin kuin myös lähdössä on viisi muuta henkilöä, joihin kuuluu yhteistyöpäällikkö ja maatalouskehitys- ja elintarviketurvallisuusosaston päällikkö sekä kaksi avainvirkaa yhteistyö- ja kehitysasioissa. Kantaja väittää siis, että näissä olosuhteissa hänen edustuston päällikön tehtävänsä yhden vuoden pidennys varmistaa yksikön toiminnan jatkuvuuden ja tulevien kollegoiden koulutuksen.